Vaasan Palloseuran kausi 2023

Vaasan Palloseuran kausi 2023 oli seuran 99. kausi. Alkukaudesta joukkue kamppaili sarjataulukon alapäässä, ja joukkuetta pidettiin varmana putoajana Ykkösliigaan. Kauden puolivälissä joukkue kuitenkin aloitti voittoputken ja päätti kauden ilman tappioita. Lopulta VPS sijoittui Veikkausliigassa kolmanneksi, jolla joukkue varmisti paikan itselleen Konferenssiliigan ensimmäiselle karsintakierrokselle kaudeksi 2024–2025.
Joukkue ja organisaatio.
Vaasan Palloseura lähti kauteen 2023 paljolti samanlaisena kuin se oli lopettanut kauden 2022. Joukkueeseen ei tehty nimekkäitä pelaajasiirtoja ja joukkue piti suurelta osaa runkonsa kasassa. Isoimpana menetyksenä pidettiin Tete Yengin paluuta Ispwich Towniin, hänen lainan päätyttyä. Isoimpina pelaaja hankintoina pidettiin Sávio Roberton hankintaa HIFKistä, Peter Godly Michaelia Grorud ILstä, sekä Jevgeni Baškirovia Zagłębie Lubinista.&lt;ref name="Rautakorpi ym/50-52"&gt;Rautakorpi &amp; ym. 2024, s. 50–52.&lt;/ref&gt;
Keväällä 2023 Vaasan Palloseuran pitkäaikainen urheilujohtaja Janne Lindberg sai kirjallisen varoituksen seuralta epäasialliseen käytökseen liittyen. Linberg oli lähettänyt seksuaalissävytteisiä viestejä seuran naispuolisille työntekijöille. Linberg vapautettiin tehtävästään marraskuussa häirinnästä johtuneen kohun takia, Vaasan Palloseuran ilmoitettua varoituksesta julkisesti, sekä pääsponsorilta johtuvan paineen takia.
Olosuhteet.
Kaudella 2022 Hietalahden jalkapallostadionin vanha puukatsomo asetettiin käyttökieltoon. Katsomon purkamista harkittiin, mutta purkuun ei ollut rahoitusta. Muutostyötkään eivät olleet mahdoillisia rakennelman asemakaavaluokituksen vuoksi. Käyttökiellon myötä stadionin kapasiteetti laski 4 660 henkilöön. Loppukaudesta 2022 stadioni sai uuden sponsorinimen Lemonsoft Stadion. Nimi tuli yhteistyöstä Lemonsoftin kanssa.
Kilpailut ja ottelut.
Harjoitusottelut.
Vaasan Palloseura aloitti harjoituskautensa joulukuussa 2022 SJK Akatemiaa vastaan. Joukkue peluutti ottelussa kahta testipelaajaa, Kalle Kuisma ja Valtteri Olsboa. Joukkueessa peluutettiin Kuisman ja Olsboan lisäksi useampia nuoria pelaajia. VPS pelasi ottelun tasan 1–1 SJK Akatemian kanssa. Kauden toisen harjoitusottelun VPS pelasi Ilvestä vastaan. Ottelussa VPS peluutti 22:ta pelaajaa. VPS voitti ottelun 1–2. Liigacupin loputtua VPS pelasi kolme harjoitusottelua kotona Ykkösessä pelaavia JJK Jyväskylää, Kokkolan Pallo-Veikkoja ja FF Jaroa vastaan. VPS voitti ottelut JJKta ja KPVtä vastaan, joukkueen pelaten tasan FF Jaroa vastaan.
Liigacup.
Kaudella 2023 Liigacup pelattiin kahdessa lohkossa. Vaasan Palloseura asettui B-lohkoon. VPS:n lisäksi lohkossa olivat AC Oulu, FC Haka, Ilves, Kuopion Palloseura ja Seinäjoen Jalkapallokerho. VPS tarvitsi voiton viimeisestä ottelusta Kuopion Palloseuraa vastaan, jotta joukkue olisi voinut jatkaa Liigacupin pudotuspeleihin. VPS kuitenkin pelasi ottelun tasan ja putosi turnauksesta alkusarjassa.
Veikkausliiga.
Ennen kautta Vaasan Palloseuraa ei pidetty selvänä putoajana, mutta joukkue enustettiin sarjan häntäpäähän. VPS:n kausi alkoi hiljaisesti ja eteni huolestuttavaan suuntaan. Kausi alkoi hyvin tilastojen valossa, mutta tuloksellisesti tilanne oli toisin. Vierasottelussa Seinäjoen Jalkapallokerhoa vastaan televisiolähetyksen studiossa ollut Markku Kanerva kummasteli lopputulosta 2–1, ihmetellen oliko VPS pelannut samoin kaikkiissa häviöissään. Heinäkuun puolivälissä VPS oli saanut 12 ottelusta vain kuusi pistettä. Sarjan viimeiseltä sijalta VPS lähti kotiotteluun FC Interiä vastaan. VPS voitti ottelun 3–0. Seuraavaksi vastaan asettui vieraissa sarjakärki Kuopion Palloseura. Ottelun ensimmäisellä minuutilla Ibrahim Cissé hankki punaisen kortin, joka helpotti VPS:n 0–1 voittoa. KuPS:n jälkeen VPS matkusti Turkuun, jossa joukkue voitti FC Interin toistamiseen, tälläkertaa 0–2. Loppukauden vastustajista suurimpana oli SJK, mutta siitäkin VPS väänsi 3–2 voiton yliajalla. SJK:n jälkeen runkosarjassa olivat enää FC Lahti, IFK Mariehamn ja Kotkan Työväen Palloilijat, jotka VPS päihitti ilman ongelmia. VPS jatkoi matkaansa mestaruussarjaan neljänneltä sijalta.
Mestaruussarja.
Vaasan Palloseura aloitti mestaruussarjan hankkimalla kauden toisen vierasvoittonsa KuPS:aa vastaan lukemin 0–2. Tämän jälkeen VPS voitti FC Hongan 0–3. Voitolla VPS tasoitti Veikkausliigan voittoputkiennätyksen 12:sta peräkkäisellä voitolla. Uutta ennätystä ei kuitenkaan tullut, kun FC Inter katkaisi voittoputken 1–1 tasapelillä. Seuraavassa ottelussa VPS:lla oli mahdollisuus varmistaa SM-pronssi. Ottelu oli HJK:a vastaan Vaasassa. Samassa ottelussa HJK:lla oli mahdollisuus voittaa mestaruus itselleen. Ottelun yliajalle mentiin tilanteessa 2–2. Ottelun viimeisestä tilanteesta Peter Michael teki maalin, voittaen ottelun VPS:lle 3–2. Kauden viimeinen kierros oli merkityksetön sijoituksen suhteen. VPS voitti kuitenkin SJK:hon 0–2. Ottelun jälkeen joukkueelle jaettiin pronssimitalit.
Eurolopputurnaus.
Vaasan Palloseuran sijoittuminen kolmanneksi asetti joukkueen Eurolopputurnauksen kaksiosaiseen finaaliin, jossa vastaan asettui FC Honka. VPS pääsi pelaamaan Honkaa vastaan levänneenä, pelattuaan viimeisen ottelunsa kaksi viikkoa finaalia ennen SJK:a vastaan, verrattuna Honkaan, joka pelasi kaksi ottelua samassa aikavälissä. Ensimmäinen osaottelu pelattiin Tapiolan urheilupuistossa 1. marraskuuta. VPS voitti ensimmäisen osaottelun tuloksin 0–1 Peter Michaelin tehtyä kauden 18. maalinsa. Toinen osaottelu pelattiin Vaasassa 5. marraskuuta. VPS voitti ottelun tuloksin 1–0 Jevgeni Baškirovin maalilla. Ottelu jäi viimeiseksi seuralegenda Sebastian Strandvallille, joka lopetti pelaajauransa otteluun. VPS voitti finaalin yhteistuloksin 2–0. Voitolla VPS varmisti itselleen paikan Konferenssiliigan ensimmäiselle karsintakierrokselle kaudeksi 2024–2025. VPS oli viimeksi Eurooppalaisissa kilpailuissa vuonna 2017.
Suomen Cup.
Vaasan Palloseuran kauden 2023 Suomen Cupin taival alkoi kolmannella kierroksella. Edellisen kauden tavoin Palloseuran ensimmäinen peli oli Kolmosessa pelaavaa Tervareita vastaan. Palloseura voitti ottelun Oulussa 0–2. Neljännellä kierroksella Palloseuran vastustajaksi arvottiin Kutosessa pelaava SJK-j Apollo. Palloseura voitti Apollon Seinäjoella 0–11. Viidennellä kierroksella Palloseuralle asettui Kakkosessa pelaava Oulun Työväen Palloilijat. Palloseura sai ottelun kotiottelukseen ja joukkue voitti OTP:n 3–1. Kuudennella kierroksella Palloseuraa vastaan asettui AC Oulu. Ottelu pelattiin Oulussa ja ottelu päättyi 0–0 varsinaisella peliajalla. Ottelu siirtyi rangaistuspotkukilpailuun, jossa Palloseura hävisi 3–2.&lt;ref name="Rautakorpi ym/53"&gt;Rautakorpi &amp; ym. 2024, s. 53.&lt;/ref&gt;
3. kierros
4. kierros
5. kierros
6. kierros